Die Knesset van Israel.
'n Parlement is die hoogste verkose beraadslaende orgaan van 'n demokratiese regstaat. Dit bestaan uit verkose verteenwoordigers van die volk, wat 'n essensiële rol in die totstandkoming van wetgewende akte speel, en in sy totaliteit of in sy onderdele kontrole oor die staat se uitvoerende mag uitoefen. Die naam is afgelei van die Franse parler, wat "om te praat" beteken; 'n parlement is dus 'n gesprek of bespreking, 'n vergadering waar mense sake bespreek. 'n Volksverteenwoordiging het slegs 'n parlement in 'n parlementêre stelsel, die teenhanger in 'n presidensiële stelsel word 'n kongres genoem.
2 Verskillende lande
'n Parlement het hoofsaaklik vier funksies.
Parlementslede (LP's) verteenwoordig die volk en vorm die skakel tussen die samelewing (die volk) en die politieke stelsel.
Die parlement is die wetgewende gesag. In werklikheid gaan dit dikwels in gesprek met die regering oor wetsontwerpe wat hulle voorlê.
Dit is die parlementariërs se plig om oor nuwe wetsontwerpe te debatteer.
LP's monitor die funksionering van die regering nougeset. Om hiermee te help word oudit-verslae gebruik om te sien of die uitvoerende gesag hom by die begroting hou en staatsgeld verantwoordelik spandeer. 'n Parlementêre kommissie van ondersoek kan ook aangestel word om growwe foute op 'n bepaalde beleidsterrein te ondersoek en aanbevelings te maak.
██ Lande met 'n tweekamerstelsel. ██ Lande met 'n eenkamerstelsel. ██ Geen wetgewende gesag nie. ██ Lande met 'n eenkamerstelsel en 'n adviesorgaan.
Van die ongeveer 193 lande ter wêreld het 60 'n tweekamerstelsel.
Die parlement van Suid-Afrika bestaan uit die Nasionale Vergadering en die Nasionale Raad van Provinsies.
Die parlement van die Verenigde Koninkryk bestaan uit 'n laerhuis (House of Commons) en 'n hoërhuis (House of Lords).
Die Federale Parlement van België bestaan uit die Kamer (van Volksverteenwoordigers) en die Senaat. In die Belgiese parlement word daar nie tussen 'n eerste en tweede kamer onderskei nie, omdat hulle formeel gelykwaardig is. In België word die term "wetgewende kamers" gebruik om na beide kamers van die parlement te verwys.
Die Duitse parlementêre stelsel bestaan ook uit twee organe: die Bondsdag (Bundestag) en die Bondsraad (Bundesrat). Slegs die Bondsdag vorm egter die federale parlement. Die Bondsraad word as 'n afsonderlike instelling beskou en verteenwordig die 16 deelstate van Duitsland.
In Nederland word die volksverteenwoordiging die State-Generaal genoem en bestaan uit die Eerste Kamer en die Tweede Kamer. Dit is sedert 1814 'n parlement, in 1815 is dit tot 'n tweekamerstelsel gesplit.
Die Kongres van die Verenigde State van Amerika (United States Congress) bestaan uit die Senaat (United States Senate) en die die Huis van Verteenwoordigers (United States House of Representatives).
1. Halwe sirkel, 2. Rye teenoor mekaar, 3. Sirkel, 4. Hoefyster, 5. Skoolklas
Parlementsgeboue kan volgens hul uitleg geklassifiseer word:
oorsprong – Griekse teater
hedendaags gebruik – Assemblée Nationale (Frankryk se parlement), Riksdag (Sweedse parlement)
Rye teenoor mekaar
oorsprong – Engelse Koning kry advies van enersyds die adel, andersyds die geestelikes
hedendaags gebruik – House of Lords (Britse parlement), Kanadese Senaat (Kanadese parlement)
oorsprong – Yslandse parlement uit die tiende eeu (Alþingi)
hedendaags gebruik – Landtag (Parlement van Noordryn-Wesfale), Boeverbos (Provinsiebestuur van Wes-Vlaandere)
oorsprong – onbekend (kombinasie tussen halwe sirkel en rye)
hedendaags gebruik – Dhaka Bangladesj, House of Representatives (Australiese parlement)
oorsprong – onbekend (kommunisme)
hedendaags gebruik – Russiese parlement, Parlement van Kirgisië, Senaat van Pakistan
Riksdag (Sweedse parlement) – tipe 1
Palais Bourbon (Franse parlement) – tipe 1
House of Lords (Westminister) (Britse parlement) – tipe 2
Kanadese Senaat (Kanadese parlement) – tipe 2
Landtag (Parlement van Noordryn-Wesfale) – tipe 3
House of Representatives (Australiese parlement) – tipe 4
Országház (Hongaarse parlement) – tipe 4
Riigikogu (Parlement van Estland) – tipe 5
Knesset, Israel se parlement
Saeima, parlement van Letland
Seimas, parlement van Litaue
Paleis van Westminster in Londen
Reichstagsgebou in Berlyn
State-Generaal van Nederland
↑ Deschouwer, Kris; Mooghe, Marc (2008). Politiek, een inleiding in de politieke wetenschappen. Boom Onderwijs. p. 170.
↑ Parliament (2016), David Mulder, Max Cohen de Lara
Wikimedia Commons het meer media in die kategorie Parlement.
Wikiwoordeboek het 'n inskrywing vir parlement.
Ontsluit van "https://af.wikipedia.org/w/index.php?title=Parlement&oldid=2039785"
Last edited on 13 September 2019, at 15:35